S tugniwin n tedmi, tzemreḍ, ad d-tiniḍ cwiṭ, ad d-tqesdeḍ aṭas, akka am tsedrest (litote), neɣ ad d-tiniḍ aṭas, kečč ad d-tqesdeḍ cwiṭ, akka am teɣfesfelt (hyperbole), tzemreḍ daɣen ad tsixeffeḍ ayen qerriḥen, yecban tamettant s tsilhut (euphémisme), tzemreḍ daɣen ad d-tsenfaliḍ takti-k s unemgal n wayen i triḍ ad t-id-tiniḍ s tseqlebt (ironie), tzemreḍ ad tɛeddiḍ tilas deg ubdar n kra n temsalt s usemɣer (amplification), tzemreḍ daɣen ad tcebbḥeḍ tanfalitik s tuzyanfalit (La périphrase).